یونانیستانین باش ناظیری آلکسیس سیپراس وئرگی گذشت‌لرینی و حقوق لارین آرتیمینی ایچرن یئنی ایقتیصادیات پاکتینی آچیقلادی.
یونانیستانین باش ناظیری آلکسیس سیپراس 83-جو اولوسلار آراسی سلانیک سرگیسینین آچیلیشیندا ائتدیگی چیخیشیندا قورتارما پاکتیندن سونرا وئرگی گذشت‌لری و سوسیال اصلاحات‌لاری ایچرن ایقتیصادی پرسپکتیو‌دن دانیشدی.
2015 -جی ایلین آوقوستوندا چتین بیر سئچیم قارشی‌سیندا قورتارما پاکتینی قبول ائتدیک‌لرینی خاطیرلا‌دان سیپراس: "کردیتورلارلا راضیلیغا گله‌رک اؤلکه‌میزین آوروپا یولونو تهلوکه‌یه آتماماغین دوغرو سئچیم اولدوغو ثبوت ائدیلدی.
قورتارما پاکتیندن سونرا یئنی دؤورون یونانیستانینی اینشا ائتمک اوچون شرایط یاراندی. 6 رب عرضینده ایقتیصادی بؤیومه تامین ائدیلدی. ایستاتیستیک قورومو 2018-جی ایل اوچون بؤیومه تخمینینی 2،5 فایزه قالدیردی" دئدی.
توپ‌لو موقاویله‌لری یئنیلن‌دیره‌جک‌لرینی آچیقلایان سیپراس:"بوتون طرف‌لرله دانیشیق‌لاریمیزی باشا ووردوق‌دان سونرا 2019-جو ایلده مینیموم امک حاقینی یوکسلدجییک" دئیه دانیشدی.
سیپراس، همچنین، بیر چوخ فرقلی وئرگی نوعونو و سوسیال سیغورتا اؤدمه‌لرینی آزالدا‌جاق‌لارینی دیله گتیردی.
ائو وئرگی‌سینی یارییادک آزالدا‌جاق‌لارینی ایفاده ائدن چیپراس:"1 ژانویه 2019-جو ایلدن اعتباراً 4 ایللیک مودتده قوروم‌لارین وئرگی‌سینی 29 فایزدن 25 فایزه سالاجاغیق. 1 ژانویه 2021-جی ایلدن اعتباراً 24 فایز اولان قاتما دگر وئرگیسینی 22 فایزه سالاجاغیق" دئدی.
قئید ائدک کی، یونانیستان 8 ایل عرضینده 3 قورتارما پاکتیندن سونرا 20 آوقوستدا پروقرام‌دان چیخان سون آوروپا اؤلکه‌سی اولوب.
